Obec Zuberec žiada všetky ubytovacie zariadenia a ubytovateľov na území našej obce, ktorí majú záujem a sú ochotní poskytnúť ubytovanie pre utečencov z Ukrajiny a 3. krajín, aby túto skutočnosť nahlásili na Obecný úrad v Zuberci do zajtra 2.3.2022 do 9:00 hodiny.

Je potrebné uviesť názov ubytovacie zariadenia, adresu, kontaktnú osobu, telefónne číslo, e-mailovú adresu, celkovú kapacitu zariadenia a tiež kapacitu, ktorú by mohli na uvedený účel poskytnúť.

Zároveň žiadame tých, ktorí už ubytovanie utečencom z Ukrajiny poskytli, aby oznámili na obecný úrad počet a miesto ubytovania a zároveň, aj odchod takýchto osôb/ukončenie pobytu. Uvedené bude za účelom evidencie pobytu osôb – utečencov z Ukrajiny a 3. krajín zaslané na Okresný úrad v Tvrdošíne. Uvedené je potrebné zasielať denne do 9:00 hodiny ráno.

Všetkým vopred ďakujeme.